**UGOVOR O PROFESIONALNOM ANGAŽOVANJU IGRAČA**

Zaključen u \_\_\_\_\_\_\_\_\_\_ dana \_\_\_\_\_\_\_\_\_\_\_. godine između:

1. **Klub** iz \_\_\_\_\_\_\_\_\_\_\_\_\_, koji zastupa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (u daljem tekstu - Klub),

i

1. \_\_\_\_\_\_\_\_\_\_\_\_\_\_\_\_\_, rođenog \_\_\_\_\_\_\_\_\_\_\_\_\_\_\_. godine u \_\_\_\_\_\_\_\_\_\_, JMBG \_\_\_\_\_\_\_\_\_\_\_, (u daljem tekstu - **Igrač**)

**Opšte odredbe**

Član 1.

Predmet Ugovora je angažovanje Igrača od strane Kluba kao stonotenisera u aktivnostima vezanim za takmičenja i sportskim aktivnostima u kojima učestvuje Klub za vrijeme trajanja ovog Ugovora tj. od dana potpisivanja Ugovora.

**Trajanje i punovažnost Ugovora**

Član 2.

Ovaj Ugovor se zaključuje za period od \_\_\_\_\_\_\_\_\_\_\_\_\_\_\_\_\_\_\_do \_\_\_\_\_\_\_\_\_\_\_\_\_, odnosno do početka ljetnjeg registracionog perioda u godini u kojoj ugovor ističe, sa mogućnošću produženja istog na sezonu \_\_\_\_\_\_\_\_\_ godine, (uz obostranu saglasnost Ugovornih strana), a što će isključivo zavisiti od iskazane volje obje strane.

Ugovor postaje punovažan kada ga ovjeri nadležni organ za registraciju STS CG.

**Prava i obaveze ugovornih strana**

Član 3.

Za obaveze koje je su utvrđene ovim Ugovorom i predviđene opštim aktima kluba, ugovorne strane utvrđuju u mjesečna primanja za igrača u iznosu od \_\_\_\_\_\_\_\_\_\_\_\_eura koja se uplaćuju na žiro račun Igrača. Ova primanja se ne mogu mijenjati bez aneksa ovog Ugovora.

Član 4.

Klub se obavezuje da osigura Igrača od profesionalnog oboljenja i povreda, a koje su posledica igranja mečeva, treniranja, kao i za slučajeve koji su se desili na putovanjima na mečeve i treninge i sa mečeva i treninga.

Klub se obavezuje da prijavi Igrača na obavezno socijalno osiguranje ( zdravstveno, penzijsko i invalidsko osiguranje i osiguranje od nezaposlenosti ), u skladu sa zakonom.

Klub se obavezuje da Igraču obezbijedi sportsko-medicinsku i terapijsku njegu, bez naknade.

Klub se obavezuje da, ako se Igrač prilikom ispunjavanja obaveza iz ovog Ugovora povrijedi ili oboli, pa zbog toga duže vrijeme ili za stalno ne može izvršavati obaveze iz ovog Ugovora, izvrši svoje obaveze prema Igraču u skladu sa ovim Ugovorom i opštim aktom Kluba.

Klub se obavezuje da Igraču omogući sportsko usavršavanje angažovanjem stručnih lica prilikom priprema, treninga i utakmica.

Klub se obavezuje da Igraču omogući odlazak na pripreme i utakmice odgovarajuće nacionalne reprezentacije za koju nastupa, u skladu sa važećim propisima.

Klub se obavezuje da Igraču obezbijedi svu potrebnu sportsku opremu bez naknade.

Klub Igraču obezbjedjuje smještaj i ishranu, kao i putne troškove u vezi za aktivnostima kao igrača Kluba.

Klub će Igraču staviti na raspolaganje sve resurse kluba i pružiti mogućnost treniranja u terminima koje odredi trener.

Klub se obavezuje da omugući Igraču korišćenje godišnjeg odmora.

Klub se obavezuje da omogući igraču:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Član 5.

Igrač je obavezan da se pridržava propisa STSCG, a naročito Statuta, Pravilnika o registraciji klubova i njihovih članova, kao i Statuta i drugih akata Kluba.

Igrač se obavezuje da igra stoni tenis za Klub prema svojim najboljim sposobnostima, da trenira i da se priprema za mečeve Kluba, i da izbjegava aktivnosti koje bi mogle štetiti Klubu.

Igrač je obavezan da se pridržava trenerovih uputstava i naloga.

Igrač se obavezuje da učestvuje na svim takmičenjima i treninzima Kluba, na svim dogovorima igrača i ostalim aktivnostima u vezi sa pripremom za mečeve i takmičenja, uključujući i putovanja u zemlji i inostranstvu prevoznim sredstvom koje odredi Klub.

Igrač se obavezuje da se sportski ponaša prema svim licima koja učestvuju na utakmici ili treningu.

Igrač se obavezuje da će učestvovati u svim aktivnostima koje imaju za cilj promociju Kluba, a naročito u aktivnostima putem elektronskih i štampanih medija, kao i putem javnih priredbi i promocija i slično. Sve nastupe u medijima, a posebno intervjue, mora Igraču odobriti Klub.

Igrač se obavezuje da se u slučaju bolesti ili povrede odmah javi klupskom ljekaru i treneru Kluba i da se ne podvrgava ljekarskim ispitivanjima a da prethodno o tome ne obavijesti klupskog ljekara (osim u hitnim slučajevima). Podaci o bolesti ili povredi igrača mogu se davati samo uz pristanak Igrača.

Igrač se obavezuje da nosi opremu Kluba ( sportska oprema, klupska odijela i sl. ) koju mu je Klub stavio na raspolaganje. Navedenu opremu Igrač je dužan primjerno čuvati i održavati, a po isteku Ugovora istu vratiti Klubu.

Igrač se obavezuje da dolazi na sve manifestacije Kluba (sportske, komercijalne i sl.).

Igrač se obavezuje da reklamira sponzore ili komitente Kluba koji imaju sa Klubom zaključen ugovor o sponzorstvu ili ugovor o promociji, a sve prema uslovima i nalogu Kluba. Reklamiranje drugih pravnih ili fizičkih lica Igraču nije dopušteno bez pisane saglasnosti Kluba.

Igrač uživa privilegije i olakšice koje klub obezbjedi.

**Transfer Igrača**

Član 6.

Ugovorne strane saglasno utvrđuju da se transfer Igrača realizuje u skladu sa odredbama s Pravilnikom o registraciji klubova i njihovih članova i ostalim opštim aktima STSCG.

O transferu Igrača i o posebnim uslovima za njegovu realizaciju, ugovorne strane mogu zaključiti poseban aneks ovog Ugovora.

**Raskid Ugovora**

Član 7.

Svaka ugovorena strana ima pravo da raskine Ugovor i prije ugovorenog roka, u skladu sa odredbama s Pravilnikom o registraciji klubova i njihovih članova i ostalim opštim aktima STSCG.

**Rješavanje sporova**

Član 8.

Ugovorne strane saglasno utvrđuju da će sve eventualne sporove iz ovog ugovora kao i druge sporove vezane sa igranjem stonog tenisa, rješavati u okviru organa Kluba ili organa STSCG, a ukoliko to ne bude moguće, prihvataju nadležnost Osnovnog suda u \_\_\_\_\_\_\_\_\_\_\_\_.

Član 9.

Potpisom ovog ugovora Igrač potvrđuje da je upoznat sa Statutom i drugim aktima Kluba kojima se uređuju odnosi Kluba i Igrača, te s Pravilnikom o registraciji klubova i njihovih članova i ostalim opštim aktima STSCG.

Član 10.

Ovaj ugovor sačinjen je u pet (5) primjeraka, svaki sa snagom originala. Klub za svoje potrebe zadržava dva primjerka, Igrač za svoje potrebe dva primjerka a u evidenciji STSCG se deponuje jedan primjerak.

IGRAČ KLUB Ovlašćeni predstavnik \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ( ime i prezime ) ( ime i prezime, funkcija u klubu )

Maloljetnog Igrača zastupa

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (potpis, ime i prezime, svojstvo u odnosu na Igrača, adresa)

Registraciona komisija STSCG

\_\_\_\_\_\_\_\_\_\_\_\_\_\_\_\_\_\_\_\_\_

datum ovjere:\_\_\_\_\_\_\_\_\_\_\_\_\_